BECKWITH] TEXT AND TRANSLATION 449 
I kekahi la ae ma ka puka ana a ka la, uhi ana ke awa a me ka 
noe ma Keaau a puni, a i ka mao ana’e, aia hoi ehiku mau wahine 
e noho ana ma ke awa pae o Keaau, a hookahi 01 oia poe. Akahi 
wale no a iho na kaikuahine o Aiwohikupua ma keia hele ana o 
Laieikawai, e like me kana olelo hoopomaikai. 
Ta Laieikawai ma enoho ana ma kela kakahiaka, ku ae la o Hauai- 
liki a holoholo ae Ja imua o lakou la, e hoika ana ia ia iho ma kona 
ano kanaka ui, me ka manao e maliuia mai e ke Alii wahine o 
Paliuli. A heaha la o Hauailiki ia Laieikawai? “he opala paha.” 
Eha na la o Laieikawai o ka hiki ana ma Keaau, mahope iho o ko 
Hauailiki puka ana aku; a eha no hoi la o ko Hauailiki hoike ana ia 
ja imua o Laieikawai, a aole nae he maliu iki ia mai. 
I ka lima o ka la o ko Laieikawai hiki ana ma Keaau, manao iho 
la o Hauailiki e hoike ia ia iho imua o kana mea e lini nui nei no 
kona akamai ma ka heenalu; he oiaio, o Hauailiki no ka oi ma Kauai 
no ke akamai i ka heenalu a oia no ka oi iloko o kona mau la, a he 
keiki kaulana hoi oia ma ke akamai i ka heenalu, a kaulana no hoi no 
kona ui. 
I ua la Ja, i ka puka ana a ka la, aia na kamaaina ma kulana 
nalu, na kane, a me na wahine. 
I na kamaaina e akoakoa ana ma kulana heenalu, wehe ae la o 
Hauailki i kona aahu kapa, hopu iho la i kona papa heenalu (he olo), 
a hele aku la a ma kahi e kupono ana ia Laieikawai ma, ku iho la 
oia no kekahi mau minute, ia manawa nae, komo mai la iloko o na 
kaikuahine o Aiwohikupua ka makemake no Hauailiki. 
I aku la o Mailehaiwale ia Laieikawai, “Ina paha aole makou i 
hoolaaia e ko kakou mau makua, ina ua lawe wau ia Hauailiki i 
kane na’u.” 
I aku o Laieikawai, “ Ua makemake no hoi wau, ina hoi acle wau i 
hoolaaia e ko’u kupunawahine, nolaila, he mea ole ko’u make-make.” 
“©O kaua pu,” wahia Mailehaiwale. 
A pau ko Hauailiki mau minute hookahakaha, lele aku la ua o 
Hauailiki me kona papa heenalu i ke kai, a au aku la a kulana nalu. 
Ta Hauailiki ma kulana nalu, kahea mai la kekahi kaikamahine 
kamaaina, “ Pae hoi kakou.” 
“ Hee aku paha,” wahi a Hauailiki, no ka mea, aole ona makemake, 
e hee pu oia me ka lehulehu ma ka nalu hookahi, makemake no oia e 
hookaokoa ia ia oia wale no ma ka nulu okoa, i kumu e ike mai ai o 
Laieikawai no kona akamai i ka heenalu, malia 0 makemake ia mai 
oia; aole ka! 
74936°—19—33 rra——29 
